ओपीडी में डॉक्टरों का इंतजार करते रहे मरीज, कई कक्ष खुले तक नहीं
जिलेके सबसे बड़े अस्पताल में ही डॉक्टरों की लेटलतीफी के चलते मरीजों को परेशानी हो रही है, ऐसे में गांवों के क्या हालात होंगे। इसका अंदाजा सहज ही लगाया जा सकता है। अस्पताल में कुछ समय पहले ही बायोमेट्रिक मशीन लगाकर डॉक्टरों को समय पर आने के लिए पाबंद करने का प्रयास किया है, लेकिन इसके बावजूद भी डॉक्टरों के ओपीडी में नहीं मिलने से मरीजों को घंटों तक उनका इंतजार करना पड़ रहा है। जिला अस्पताल में वर्तमान में जिलेभर से बड़ी संख्या में विभिन्न बीमारियों से संबंधित मरीज रहे हैं। दूरदराज के गांवों से सुबह ही मरीज जाते हैं। ऐसे में चिकित्सकों के नहीं मिलने से उन्हें परेशानी का सामना करना पड़ रहा है। ओपीडी का समय निकलने के बाद उनहें घर जाकर चिकित्सकों को दिखाना पड़ता है। भास्कर टीम ने शनिवार को 12 बजे से साढ़े 12 बजे तक ओपीडी के चार वार्डों के हालात देखे तो किसी का गेट बंद था तो कहीं डॉक्टर गायब मिले। ऐसे में चिकित्सकों का इंतजार कर मरीज भी चले गए।
रोज1200 मरीज रहे हैं इलाज के लिए
जिलाअस्पताल में इन दिनों मौसम में बदलाव के साथ दिनोंदिन मरीजों की संख्या बढ़ रही है, लेकिन डॉक्टरों के समय पर नहीं मिलने से परेशानी बढ़ रही है। वर्तमान मेंं जिला अस्पताल में सभी रोगों के बीमारियों से संबंधित 1200 मरीज ओपीडी में रहे हैं, वहीं 145 मरीजों को भर्ती किया जा रहा है।
hin_Deva hin_Deva hin_Deva hin_Deva